****

**МИНИСТЕРСТВО НА ОБРАЗОВАНИЕТО И НАУКАТА**

**Професионална гимназия по транспорт и лека промишленост**

**Гр.Омуртаг, ул.“Цар Освободител“ №41; e-mail: info-2520601@edu.mon.bg.eu**;**тел: 0605/ 6- 22-01**

УТВЪРДИЛ

ДИРЕКТОР РАЙНА ПАНАЙОТОВА

ВЪТРЕШНИ ПРАВИЛА

ЗА УСЛОВИЯТА И РЕДА ЗА ПОЛУЧАВАНЕ НА СТИПЕНДИИ ОТ УЧЕНИЦИ В ПРОФЕСИОНАЛНА ГИМНАЗИЯ ПО ТРАНСПОРТ И ЛЕКА ПРОМИШЛЕНОСТ

ГРАД ОМУРТАГ СЛЕД ЗАВЪРШЕНО ОСНОВНО ОБРАЗОВАНИЕ ЗА

УЧЕБНАТА 2024/2025 ГОДИНА

ГЛАВА ПЪРВА

ОБЩИ УСЛОВИЯ

Чл. 1. (1) Настоящите правила са разработени въз основа и в съответствие с изискванията на Постановление № 328 от 21.12.2017 г. и изм. и доп. съгласно Постановление №20 / 01.02.2019 г. на МС за условията и реда за получаване на стипендии от учениците след завършено основно образование в дневна, индивидуална, комбинирана форма на обучение и при обучение чрез работа (дуална система на обучение).

(2) С настоящите правила се урежда отпускането на стипендии на ученици, които са:

1. Български граждани и граждани на държава - членка на Европейския съюз, или на държава - страна по Споразумението за Европейското икономическо пространство, или на Конфедерация Швейцария, ученици в държавните училища, както и ученици със специални образователни потребности, които се обучават в държавните и в общинските центрове за специална образователна подкрепа след завършен VII клас
2. Чужденци - ученици в държавните и общинските и частните училища:

а) с разрешено постоянно пребиваване в страната;

**б)** получили право на дългосрочно или продължително пребиваване в страната

в) приети въз основа на международен договор или акт на Министерския съвет.

**г)** търсещи или получили международна закрила в страната

**3.**Ученици с трайни увреждания, както и на ученици със специални образователни потребности, които са завършили VII клас с удостоверение за завършен VII клас и са продължили обучението си в класовете от първи или втори гимназиален етап.

1. Учениците се лишават от правото да получават стипендия:
2. когато прекъснат обучението си или повтарят учебната година, с изключение на повтарящи поради болест;
3. имат наложена санкция по предложение на педагогическия съвет - до заличаване на санкцията.

Чл. 2. (1) Стипендиите на учениците се финансират за сметка на целеви средства от държавния бюджет, които се определят ежегодно със закона за държавния бюджет на Република България за съответната година.

(2) Училището разпределя получените целеви средства, съгласно настоящите правила.

(3) Неусвоените към края на бюджетната година средства за стипендии от държавния бюджет преминават в преходен остатък по бюджета на училището и се използват за същата цел през следващата година.

Чл. 3. Училището предоставя получените целеви средства по чл. 2 за месечни стипендии в размер на 85% от общата сума , 5% от общата сума – резерв за настъпване на събития, които пораждат правото на ученика да получава месечна стипендия; и в размер на 10% от общата сума - за еднократни стипендии.

ГЛАВА ВТОРА

МЕСЕЧНИ СТИПЕНДИИ

Чл. 4. (1) Месечните стипендии са:

1. Месечни стипендии за постигнати образователни резултати.

2. Месечните стипендии за подпомагане на достъпа до образование и предотвратяване на отпадането.

3. Месечните стипендии за подпомагане на ученици с трайни увреждания.

4. Месечните стипендии за ученици без родители.

5. Месечни стипендии на ученици , които се обучават в дуална система на обучение в класовете от първи гимназиален етап.

6. Месечни стипендии на ученици, които са приети за обучение вVIII клас по защитените от държавата специалности от професии или специалности от професии, по които е налице очакван недостиг от специалисти на пазара на труда, и се обучават по тези специалности през учебната година.

(2) В училището може да се отпускат и месечни стипендии за ученици само с един родител по предложение на комисията съгласно чл.8 от ПМС **№ 328 от 21.12.2017 г.**

(3) Стипендиите по чл.4, ал.1, т.1 и 2 се отпускат от началото на всяка учебна година и/или от началото на втория учебен срок и се изплащат месечно за периода на учебните месеци както следва:

1. За първия учебен срок се считат месеците – октомври, ноември, декември и януари

2. За втори учебен срок се считат месеците:

 а/ за ученици от 8, 9, 10 и 11 клас – февруари, март, април, май и юни

 б/ за учениците от 12 клас – февруари, март, април и май

(4) Стипендиите по чл.4, ал.1, т.3 и 4 и ал.2 се отпускат от началото на месеца, следващ месеца, през който е възникнало основанието за получаването им и може да се изплащат и за периода на неучебните месеци при наличие на финансови средства по бюджета на училището.

1. Стипендии за учениците от 12 клас за втория учебен срок се изплащат за месеците февруари, март, април и май

(5) Стипендиите по чл.4, ал.1, т.5 и 6 се отпускат от началото на всяка учебна година и се изплащат месечно за периода на учебните месеци.

(6) Стипендиите по чл.4, ал.1, т.1, 2, 5 и 6 се предоставят след класиране на учениците. За всеки вид стипендия по чл.4, ал.1, т.1, 2, 5 и 6 се извършва отделно класиране

(7) За отпускане на стипендии по чл.4, ал.1, т.3 и 4 и ал.2 не се извършва класиране

Чл. 5. (1) Еднократни стипендии са:

1.Преодоляване от ученика на еднократни социални обстоятелства, свързани с достъпа му до образование

2.За постигнати високи резултати от ученика в учебната дейност или в дейности в областта на науките, технологиите, изкуствата и спорта.

(2) За един и същ ученик стипендия по чл.5, ал.1 може да се отпуска само веднъж в рамките на един учебен срок.

(3) Средствата за еднократни стипендии не могат да надвишават 10 на сто от средствата, определени за стипендии по бюджета на ПГТрЛП гр. Омуртаг.

(4) За отпускане на стипендии по чл.5, ал.1 не се извършва класиране

Чл. 6. (1) Училището може да определи част от средствата, определени за стипендии по чл.4, ал.1, т.2 и чл.5, ал.1, т.1 да се предоставят целево на ученика за покриване на конкретени разходи, свързани с обучението му.

(2) Разходите, за които се отпускат стипендиите по чл.6, ал.1, се доказват с разходооправдателни и с други документи, удостоверяващи изразходването им по предназначение.

(3) Класирането за предоставяне на месечна целева стипендия по чл.4, ал.1, т.2 се извършва отделно от класирането за предоставяне на месечна стипендия по чл.4, ал.1, т.2, която не се предоставя целево на учениците.

(4) Когато изплатената стипендия не е използвана по предназначение или не е предоставен документ по чл.6, ал.2, получената сума се възстановява на ПГТрЛП гр. Омуртаг от ученика или от неговия законен представител, ако ученикът не е пълнолетен.

Чл. 7. (1) Ученикът може да кандидатства за повече от един вид месечна стипендия, включително месечна стипендия по чл.6, ал.1, но може да получи по избор въз основа на писмено заявление само една стипендия

(2) Когато ученикът е класиран за стипендия по чл.4, ал.1, т.5 или 6 и едновременно за стипендия за постигнати образователни резултати, има право да получи и 50 на сто от размера и.

(3) Когато ученикът с право на стипендия по чл.4, ал.1, т.3 и 4 или ал.2 при класиране за стипендия за постигнати образователни резултати имат право да получат и 50 на сто от размера и.

(4) Еднократна стипендия може да се отпусне и на ученик, който получава месечна стипендия.

(5) Едни и същи обстоятелства или постижения не може да са основания за получаване от ученика на еднократна стипендия по чл.5, ал.1 и еднократна целева стипендия по чл.6, ал.1

(6) Стипендии по чл.4, ал.1, т.5 и 6 не се изплащат на ученици допуснали над пет отсъствия по неуважителни причини през месеца за който се полага стипендията.

Чл. 8. (1) Директорът на ПГТрЛП гр. Омуртаг определя комисия за стипендиите, в чийто състав задължително се включват педагогически специалисти, предложени от педагогически съвет

(2) Комисията по чл.8, ал.1

1.Предлага на директора:

 а/ разпределение на средствата по видове стипендии;

 б/критериите за допускане до класиране, критериите и показателите за класиране на учениците

 за различните видове стипендии;

 в/размер на всеки вид стипендия и периода, за който се отпуска;

 г/ конкретни условия и реда за предоставяне на всеки вид стипендия в ПГТрЛП гр. Омуртаг

 д/документи за кандидатстване;

 е/отпускането на стипендии в училището по чл.4,ал.2

2.Допуска до класиране, извършва класирането и предлага на директора учениците, на които да се отпусне месечна стипендия по чл.4, ал.1, т.1, 2, 5 и 6, включително за месечна целева стипендия по чл.6, ал.1

3.Разглежда документите за предоставяне на еднократни стипендии и стипендии по чл.4, ал.1, т.3 и и ал.2, и предлага на директора на кои да се отпусне съответната стипендия

(3) Директорът на ПГТрЛП гр. Омуртаг представя предложенията на комисията по чл.8, ал.2 на ученически съвет на училището.

Чл. 9. (1) Директорът на ПГТрЛП гр. Омуртаг със заповед утвърждава предложенията на комисията по чл.8, ал.2 или ги връща с мотивирано становище и указания, които са задължителни за комисията

(2) Заповедта по чл.9, ал.1 се обявява на видно място в училището и се публикува на интернет страницата на училището в 3-дневен срок от издаването и

ГЛАВА ТРЕТА

КРИТЕРИИ ЗА ДОПУСКАНЕ ДО КЛАСИРАНЕ И КАНДИДАТСТВАНЕ

Чл. 10. (1) Критерии за класиране и кандидатстване на учениците за получаване на различните видове стипендии:

1. Месечни стипендии за постигнати образователни резултати съгласно чл.4, ал.1, т.1, 5 и 6 от ПМС № 328 / 21.12.2017 г. и изм. и доп. съгласно Постановление №20 / 01.02.2019 г. на МС,

а) Основен критерий

- отличен успех от 5.50 до 6.00 от предходния период. Когато се кандидатства за първия учебен срок се взема предвид успехът от предходната учебна година, а при кандидатстване за стипендия за втори учебен срок – успехът от предходния срок

б) Допълнителни критерии

- да не са допуснали над пет отсъствия по неуважителни причини през месеца за който се полага стипендия

в) **Документи за кандидатстване:**

- Заявление-декларация по образец (Приложение 1 и 1А)

- Кандидатът за стипендия, родителят и класният ръководител заверяват с подписа си достоверността на декларираните данни.

г) **Срок за кандидатстване:**

- до 21 октомври за първия учебен срок

- до 28 февруари за втория учебен срок

д) **Размер на стипендията**

|  |  |
| --- | --- |
| **успех** | **размер** |
| 6.00 | 60 лв. |
| 5.50-5.99 | 60 лв. |

2. Месечни стипендии за подпомагане на достъпа до образование и предотвратяване на отпадането,.съгласно чл.4, ал.1, т.2 от ПМС № 328 / 21.12.2017 г. и изм. и доп. съгласно Постановление №20 / 01.02.2019 г. на МС,

а) Основен критерий

- Средно-месечният доход на член от семейството на ученика **за предходните 6 месеца** не

 надвишава размера на средната минималната работна заплата за страната за същия период;

 -да не са допуснали над пет отсъствия по неуважителни причини през месеца за който се

 полага стипендия

б) **Документи за кандидатстване:**

- Заявление-декларация по образец (Приложение 1Б; 1В )

- Кандидатът за стипендия, родителят и класният ръководител заверяват с подписа си достоверността на декларираните данни.

в) **Срок за кандидатстване:**

- до 21 октомври за първия учебен срок

- до 28 февруари за втория учебен срок

д) **Размер на стипендията**

|  |  |
| --- | --- |
| **успех** | **размер** |
| 5.00 – 5.49 |  55 лв |
| 4.50 – 4.99  | 50 лв |
| 4.00 – 4.49 | 40 лв |
| 3.50 – 3.99 | 30 лв |
| 3.00 – 3.50 | 25 лв |

3.Месечните стипендии за подпомагане на достъпа до образование и предотвратяване на отпадането, целево за покриване на конкретни разходи, свързани с обучението му, съгласно чл.6, ал.1, от ПМС № 328 / 21.12.2017 г. и изм. и доп. съгласно Постановление №20 / 01.02.2019 г. на МС,

а) Основен критерий

- Средно-месечният доход на член от семейството на ученика **за предходните 6 месеца** не

 надвишава размера на средната минималната работна заплата за страната за същия период;

 -да не са допуснали над пет отсъствия по неуважителни причини през месеца за който се

 полага стипендия

б) **Документи за кандидатстване:**

- Заявление-декларация по образец (Приложение 1Б; 1В )

- Кандидатът за стипендия, родителят и класният ръководител заверяват с подписа си достоверността на декларираните данни.

в) **Срок за кандидатстване:**

- до 21 октомври за първия учебен срок

- до 28 февруари за втория учебен срок

д) **Размер на стипендията**

|  |
| --- |
| **размер** |
| До 60 лв |

4. Месечни стипендии за подпомагане на ученици с трайни увреждания,.съгласно чл.4, ал.1, т.3 и чл. 7, ал.3 от ПМС № 328 / 21.12.2017 г. и изм. и доп. съгласно Постановление №20 / 01.02.2019 г. на МС,

а) Основен критерий

- лице, определено в § 1, т. 2 от допълнителните разпоредби на Закона за интеграция на хората с увреждания - / за което органите на медицинската експертиза са установили степен на намалена работоспособност или са определили вид и степен на увреждане 50 и над 50 на сто/

б) Допълнителни критерии

*- първи допълнителен критерий за получаване на 50% от стипендията за постигнати образователни резултати -* успех от 5.50 до 6.00 от предходния период

в) **Документи за кандидатстване**:

- Заявление-декларация по образец (Приложение 3 и 3А )

- Медицински документ, удостоверяващ трайното увреждане (ТЕЛК)

- Кандидатът за стипендия, родителят и класният ръководител заверяват с подписа си достоверността на декларираните данни.

.г) **Срок за кандидатстване**:

- до 21 октомври на съответната учебна година за ученици, при които основанието не е нововъзникнало.

- до 28 февруари за втория учебен срок за образователни резултати

- началото на месеца , следващ месеца през който е възникнало основанието за получаването им

д) **Размер**

|  |
| --- |
| **размер** |
| 50 лв. |

5. Месечни стипендии за ученици без родители, съгласно чл.4, ал.1, т.4 и чл. 7, ал.3 и месечни стипендии за ученици само с един родител, съгласно чл.4, ал.2 и чл. 7, ал.3 от ПМС № 328 / 21.12.2017 г. и изм. и доп. съгласно Постановление №20 / 01.02.2019 г. на МС,

а) Основен критерий

- ученик без родители, определено в §1 т.4 от допълнителни разпоредби на Постановление № 328/ 21.12.2017г. и изм. и доп. съгласно Постановление №20 / 01.02.2019 г. на МС

б) Допълнителни критерии

*- първи допълнителен критерий за получаване на 50% от стипендията за постигнати образователни резултати -* успех от 5.50 до 6.00 от предходния период

в) **Документи за кандидатстване:**

- Заявление-декларация по образец (Приложение 2 и 2А )

- Кандидатът за стипендия, родителят и класният ръководител заверяват с подписа си достоверността на декларираните данни.

.г) **Срок за кандидатстване**:

- до 21 октомври на съответната учебна година за ученици, при които основанието не е нововъзникнало.

- до 28 февруари за втория учебен срок за образователни резултати

- началото на месеца , следващ месеца през който е възникнало основанието за получаването им

д) **Размер**

|  |
| --- |
| **размер** |
| 50 лв. |

ГЛАВА ЧЕТВЪРТА

ЕДНОКРАТНИ СТИПЕНДИИ

Чл.11(1) Еднократни стипендии за:

1.Еднократни стипендии за преодоляване от ученика на еднократни социални обстоятелства, свързани с достъпа му до образование, съгласно чл. 5, ал.1, т.1 от ПМС № 328 / 21.12.2017 г. и изм. и доп. съгласно Постановление №20 / 01.02.2019 г. на МС

 а) Основен критерий

- право на стипендия имат учениците, при които месечен доход на член от семейството е под минималната работна заплата за предходните 6 месеца;

- ученикът няма наложени наказания

б) **Документи за кандидатстване**:

- Заявление-декларация по образец (Приложение 4 и 4А)

- Кандидатът за стипендия, родителят и класният ръководител заверяват с подписа си достоверността на декларираните данни.

- Мотивирано предложение на класният ръководител до комисията и директора

- Мотивирано предложение на комисията до директора

в) **Срок за кандидатстване:**

- до 21 октомври - за първия учебен срок;

- до 28 февруари - за втория учебен срок;

- до 10 дни след възникване на обстоятелствата, ако са настъпили след 15 октомври /26 февруари

д) **Размер**

|  |
| --- |
| **размер** |
| До 100 лв. |

2.Еднократни стипендии за постигнати високи резултати от ученика в учебната дейност или в дейности в областта на науките, технологиите, изкуствата и спорта, съгласно чл. 5, ал.1, т.2 от ПМС № 328 / 21.12.2017 г. и изм. и доп. съгласно Постановление №20 / 01.02.2019 г. на МС

 а) Основен критерий

- право на стипендия имат учениците, които имат успех от 5.50 до 6.00

- ученикът няма наложени наказания

б) **Документи за кандидатстване**:

- Заявление-декларация по образец (Приложение 5 и 5А)

- Кандидатът за стипендия, родителят и класният ръководител заверяват с подписа си достоверността на декларираните данни.

в) **Срок за кандидатстване:**

- до 21 октомври - за първия учебен срок;

- до 28 февруари - за втория учебен срок;

- до 10 дни след възникване на обстоятелствата, ако са настъпили след 15 октомври /26 февруари

д) **Размер**

|  |
| --- |
| **размер** |
| До 100 лв. |

ГЛАВА ПЕТА

**СРОКОВЕ ЗА ПОДАВАНЕ НА ДОКУМЕНТИ**

**Чл.12.** Дейности, свързани с отпускане на стипендии:

(1) От училището се предоставят формуляри по образец на класните ръководители според вида на стипендията, които от своя страна ги предоставят на учениците, кандидатстващи за стипендия. Формуляри по образец са качени на интернет страницата на училището, от където родителите могат да разпечатат и попълнят.

(2) Учениците попълват съответния формуляр и го предават на класния си ръководител за заверка на успеха (според вида на стипендията). В срок, определен от комисията за стипендиите, класните ръководители предават на старши счетоводителя, в зависимост от вида стипендия, формулярите, окомплектовани с всички необходими документи. На свое заседание, проведено не по-късно от една седмица след изтичане на крайния срок за подаване на заявления, комисията разглежда всички постъпили документи. Според вида на стипендията допуска до класиране и класира кандидатите. Комисията предоставя своите предложения за отпускане на стипендии на директора на училището. Стипендиите се отпускат със заповед на директора. По време на учебната година се кандидатства за месечна стипендия за ученици с трайни увреждания над 50% и ученици без родители – от началото на месеца следващ месеца, през който е възникнало основанието за получаването им.

**Чл.13.** За всички, неупоменаменати в настоящите правила случаи, са валидни разпоредбите на нормативната база, касаеща отпускането и изплащането на стипендии на ученици след завършено основно образование.

ГЛАВА ШЕСТА

ДОПЪЛНИТЕЛНИ РАЗПОРЕДБИ

§ 1. По смисъла на ПМС **№ 328 / 21.12.2017 г.**

т.1. "Чужденец“ е всяко лице, което не е български гражданин или не е гражданин на страна – членка на Европейския съюз, или държава – страна по Споразумението за Европейското икономическо пространство, или на Конфедерация Швейцария, както и лице което не се разглежда като гражданин на нито една държава в съответствие с нейното законодателство

т.2 "Лице с трайно увреждане" е лице, определено в § 1, т. 2 от допълнителните разпоредби на Закона за интеграция на хората с увреждания.

т.4 "Ученик без родители" е ученик, чиито родители ( единият или и двамата ) са починали, лишени от родителски права, поставени под пълно запрещение или с неизвестен родител. Обстоятелствата се установяват с представяне на съответен документ: смъртен акт, акт за раждане, съдебно решение и др.

§ 2. По смисъла на ПМС **№ 328 / 21.12.2017 г.**

Членове на семейството на ученика са бащата, майката, непълнолетните или нетрудоспособни братя и сестри. В случаите на повторен брак или фактическо съпружеско съжителство на майката или бащата с лице, което не е родител, за член на семейството се счита новият съпруг/съпруга или лицето, с което се съжителства, както и непълнолетните му деца, ако живеят с него. Когато продължават да учат за придобиване на средно образование, но не по-късно от навършване на 20-годишна възраст, за членове на семейството се считат и пълнолетните братя и сестри, както и пълнолетните деца на новия съпруг/съпруга или на лицето, с което съжителства майката или бащата на ученика, ако живеят с него.

§ 3. По смисъла на ПМС **№ 328 / 21.12.2017 г.**

Месечният доход на член от семейството се определя като среден за предходните 6 месеца, преди месеца в който започва учебния срок. Въз основа на заявление-декларация, съгласно приложението. Размерът на минималната работна заплата, приет за база при изчисляване на месечния доход на член от семейството, е среден за предходните 6 месеца.

§ 4. По смисъла на ПМС **№ 328 / 21.12.2017 г.**

 В сумата на доходите, получени от отделните членове на семейството, се включват всички получени през предходните 6 месеца суми от: доходи съгласно чл. 10, ал. 1, т. 1 - 4 и 6 от Закона за данъците върху доходите на физическите лица:

* Всички брутни заплати, преди намаляване с данъци и осигуровки, включително и обезщетенията за временна неработоспособност, получени по трудови и извънтрудови правоотношения и с включени суми за изплатени болнични от работодателя;

- изплатени болнични от НОИ;

- пенсии, без добавката за чужда помощ за лица с трайно намалена работоспособност

- обезщетения за безработица;

- обезщетения и помощи по реда на КСО, без еднократните помощи;

- месечни помощи по реда на Закона за социално подпомагане;

- месечни помощи и добавки по реда на Закона за семейни помощи за деца;

- наеми;

- присъдени издръжки;

- хонорари;

- стипендии, без получаваните от декларатора по силата на това постановление;

- доходи от търговия;

- доходи от продажба на селскостопанска продукция;

- доходи от занятие;

- доходи от свободни професии;

- бонуси;

- дивиденти от акции;

- други доходи

Брутният доход се удостоверява със служебно издадени документи, върху които е посочен точния адрес за кореспонденция на фирмата, издала документа и идентификационния номер. Получените през периода обезщетения за временна нетрудоспособност над 3 дни се удостоверяват от НОИ.

***При нулев доход, работодателят посочва основанието за липса на доход.***

***Нулев брутен доход не се приема.***

Преходни и заключителни разпоредби

Настоящите правила са утвърдени със Заповед № РД- 08-96 / 03.10.2024 г. на директора на ПГТрЛП гр. Омуртаг и влизат в сила от началото на учебната 2024 / 2025 година.